Diari Oficial de la Generalitat Valenciana


Sumari del DOGV 1815, del 30-06-1992 (1992/825329)

RESOLUCIÓ de 27 de maig de 1992, del Conseller d'Obres Públiques, Urbanisme i Transports, que aprova definitivament la modificació puntual del Pla General Municipal d'Ordenació de Castelló de la Plana relativa a l'obertura del carrer Nou de Marc en el tram compres entre el carrer d'Almansa i el Carrer de Sant Roc.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1815

Data del DOGV
:   30-06-1992

Secció del DOGV
:   ALTRES DISPOSICIONS

Número del document
:   1992/825329


Data del document
:   27-05-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de maig de 1992, del Conseller d'Obres Públiques, Urbanisme i Transports, que aprova definitivament la modificació puntual del Pla General Municipal d'Ordenació de Castelló de la Plana relativa a l'obertura del carrer Nou de Març en el tram comprés entre el carrer d'Almansa i el carrer de Sant Roc.  
Vist l?expedient relatiu a la modificació puntual del Pla General Municipal d'Ordenació de Castelló de la Plana, sobre l?obertura del carrer Nou de Març,  
Antecedents de fet  
Primer  
L?Ajuntament de Castelló de la Plana, n'aprovà inicialment el projecte el 28 de febrer de 1991 i després d'un període d?informació pública d'un mes, en el qual es van presentar dues al·legacions, el va aprovar provisionalment el 27 de setembre de 1991.  
Segon  
El projecte consta de memòria, plànols d'informació i plànols d?ordenació. També hi ha en l'expedient un informe favorable de la Diputació Provincial de Castelló, de 28 d'octubre de 1991 i un de la Comissió Territorial d'Urbanisme de Castelló, de 27 de febrer de 1992, als quals ens remetem per a la major claredat i concisió d'aquesta resolució.  
Tercer  
La finalitat de la modificació consisteix a prolongar el carrer Nou de Març en el tram comprés entre el carrer d'Almansa i el carrer de Sant Roc. Segons el planejament vigent - que coincideix amb l'estat actual- el primer tram de l'obertura que es proposa (entre el carrer d'Almansa i el carrer de Sant Miquel) està ocupat per una illa consolidada per l'edificació i en el segon tram (entre el carrer de Sant Miquel i el carrer de Sant Roc) hi ha un carrer (carrer de l?Arquitecte Maristany) amb una amplària variable entre 4,50 m i 3 m. El criteri per a traçar les alineacions en el nou tram que es proposa consisteix a mantenir l'alineació nord del carrer de l?Arquitecte Maristany i prolongar-ne el traçat fins a entroncar amb l'alineació nord de l'actual carrer Nou de Març i situar l'alineació oposada del nou tram a una distància uniforme de 8 m.  
Fonaments de dret  
Primer  
La tramitació és correcta, d'acord amb l'article 41 de la Llei del Sòl per remissió de l'article 49.1 del mateix cas legal; la documentació es considera adequada i suficient, atesa la finalitat de la modificació plantejada, i el seu contingut s'ajusta a les determinacions establertes en els articles 161 en relació amb el 37 i següents del Reglament de Planejament Urbanístic.  
Segon  
Cal indicar que el pla general ja preveia l'ampliació de l'amplària del carrer Nou de Març fins a 16 metres i també la prolongació fins al carrer de Sant Roc. Tanmateix, en l'any 1986 l?Ajuntament de Castelló de la Plana va formular una modificació puntual del pla general que consistia en l'eliminació de les dues actuacions proposades pel pla general (ampliació de l'amplària i de la prolongació) i el carrer Nou de Març quedava amb una amplària de 6 m ( a pesar que actualment té 8 metres) en el tram comprés entre la Ronda de la Magdalena i el carrer d'Almansa i el carrer no s'obria en el tram comprés entre el carrer d'Almansa i el carrer de Sant Roc, s'ajustava per tant en aquest tram a l'estat de les edificacions en aquell moment. Aquesta modificació puntual del pla general va ser aprovada definitivament per la Resolució de 14 de juny de 1988, del Conseller d'Obres Públiques, Urbanisme i Transports.  
Tercer  
La modificació no incrementa el volum edificable de la zona, per la qual cosa no és necessària la previsió d'espais lliures més grans, d'acord amb l'article 49.2 de la Llei del Sòl. També, les alteracions proposades en les determinacions del pla poden considerar-se com una modificació d'aquest emmarcables en l'article 154.2 del Reglament de Planejament.  
Quart  
De l?examen de l?expedient es desprèn que l?exposició pública de l?avanç no ha estat publicada ni el BOP, ni en cap dels diaris de major difusió de la província tal i com estableix l'article 125 del Reglament de Planejament; en canvi, l'ajuntament va exposar les diferents solucions que es plantejaven en un local municipal i va consultar directament els veïns dels voltants de la zona modificada a través d'una votació. A la vista d'això, atés que la modificació proposada no afecta els criteris, els objectius i les solucions generals del planejament (que és el que, en definitiva, justifica el tràmit d'exposició pública de l?avanç,); que no hi ha hagut indefensió, tant per les consultes realitzades com pel fet que hi ha hagut després la informació pública del document aprovat inicialment, ni es tracta d'un defecte de forma que impedesca que l'acte arribe a la seua finalitat, i que també seria inútil retrotraure les actuacions, cal concloure que aquella falta de correcta publicació de l?avanç no té efectes d'invalidació. En aquest sentit es va pronunciar el Tribunal Suprem en la sentència del 6 d'abril de 1987 (RA 4237).  
Cinquè  
El municipi de Castelló de la Plana té un Pla General Municipal d?Ordenació aprovat definitivament el 17 de novembre de 1984 pel Conseller d'Obres Públiques Urbanisme i Transports. Cal reiterar que, l'11 de febrer de 1991, el Conseller d'Obres Públiques, Urbanisme i Transports va instar l'ajuntament de Castelló de la Plana perquè formulés la revisió del Pla General Municipal d'Ordenació. No obstant això, cal fer constar que mitjançant un escrit del 28 d'octubre de 1991 l'alcalde- president de l'Ajuntament de Castelló de la Plana va manifestar la voluntat de la corporació local d'iniciar la revisió del programa d'actuació del pla general, conscient de la necessitat d'adaptar-lo a la Llei 8/1990, de 25 de juliol, sobre la Reforma del Règim Urbanístic i Valoracions del Sòl.  
Sisè  
El Conseller d'Obres Públiques, Urbanisme i Transports és l'autoritat competent per a resoldre l'aprovació definitiva dels plans generals - i de les seues modificacions- dels municipis que siguen capitals de província o que tinguen una població de més de 50.000 habitants, d'acord amb el que estableix en l'article 35.1.c. de la Llei del Sòl en relació amb l?article 3.2 del Decret 137/1990, del Consell de la Generalitat Valenciana, que aprovà el Reglament dels Organs Urbanístics de la Generalitat Valenciana.  
Vistos els preceptes legals esmentats, la Llei del Sòl, la Llei de Procediment Administratiu i la resta de normativa aplicable i d'acord amb l?informe emès per la Comissió Territorial d'Urbanisme de Castelló en la reunió del 27 de febrer de 1992, resolc:  
Aprovar definitivament la modificació puntual del Pla General Municipal d'Ordenació de Castelló de la Plana relativa a l?obertura del carrer Nou de Març en el tram comprés entre el carrer d'Almansa i el carrer de Sant Roc i inste, una altra vegada, l'Ajuntament de Castelló de la Plana perquè, com més prompte millor, inicie un procediment de revisió del seu planejament general i l'adapte a la legislació vigent.  
Contra aquesta resolució, que no esgota la via administrativa, es pot interposar recurs de reposició davant d'aquest conseller en el termini d'un mes, comptador des de l?endemà de la publicació de la resolució i s'haurà de presentar abans del contenciós administratiu. Aquest últim recurs s'haurà d'interposar davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 27 de maig de 1992. - El Conseller d'Obres Públiques, Urbanisme i Transports: Eugenio Burriel de Orueta.